गीतांजलि क' एगारह टा कविता (अनुवादक राजेश मोहन)
अनंत कृपा हमरा पर कएलहुं,
कृपा-रस बून्न बना बरखेलहुं।
 घूमथि पर्वत आ जमुना तट पर,
नव पुष्प फुलायल जीवन वट पर।
 उठितहि अशेष आनंद भेटैए,
कतेको अनुपम छंद उगैए।
 वासर-रैनि राखै छथि ध्यान,
मुदा अहांक नहि कम पिरीत भेल।
 नाथ केर लीला अनमोल लगैए।
 हृदय गर्वक अनुभूति करैए,
मुखारविंद केर देखैत रहैए।
 जे अमृत बनि बसय प्राण मे,
ऊड़िते रही ल' खग -पाँखि तान कें।
 ओकरे सोझाँ अहाँ अवैत छी,
ई गीत हुनका देखि लैत अछि।
 वड़ सुख हमरा प्रदान करैत अछि।
 अपन देव कें देखूें हम "सखा" कहैत छी। । । । ।
 मधुरमय गीतक तान सुनि कें।
 सुरप्रभा सँ जगत,आलोकित भेल अछि,
स्वर तरंग आकाश मे पसरि गेल अछि,
व्याकुल भए जे पाथर टूटल,
अहाँक स्वर कम्पन सँ,
ओ खसथि बहथि संगीत सरित गान सुनि कें।
 बसा ली ओ मधुर राग हृदयक आँजुर में।
 जे कह' चाही ओ कहि ने सकै छी,
हारि क' मोनहि मोन कानै छी,
भूतिआयल छी अपन मलिन छंद में।
 कविगुरु रवीन्द्रनाथ टैगोरक कृति "गीतांजली"
अहाँक पोर-पोर मे पारस पाथरि,
बनि बरखै जेना सरस रस बादरि,
हे प्राण प्रिय एकरा नहिं जाउ बिसरि,
रहै तन निर्मल सभ दिवस-वासरि।
 कि मोने अहाँ बसल रहै छी,
रहि एकर ज्ञान सदिखन हमरा,
नहिं जाइ बिसरि हम एहि बातकें,
तकर रहै ध्यान सदिखन हमरा।
 भ'ल चिंता हमरा बड़जोर रहए,
मुदा फूसि आडंबर नै थोर रहए।
 हृदय मे अहीं रमैत रही,
मोन पर शासन करैत रही।
 कुटिल द्वेष सभ होइछ अमंगल,
करू स्नेहक रस सँ ओकरा निर्मल।
 सदिखन एकरे प्रचार करी हम,
छी अहीं हमर बल आ संबल।
 चाह अछि किछु क्षण संगहि रहि,
छोड़ि एखन सँ सभ काज धाज,
बूझि पड़ैएँ हमरा छोड़ि परायव,
करू अनाथ जुनि हमरा हे नाथ।
 अहाँक मुंह बिनु देखल,
शांति हमरा नहिं भेटि रहल,
भार हमरा सँ नहिं उठि रहल।
 हमर जीवन केर उपवन मे,
चारू कात बसंत आयल अछि।
 बसातक संगीत सूनि रहल छी,
सभ दिश सुगंध मधुर छायल अछि।
 कुंज मे मधुकर गूंजि रहल,
लागथि वीणाक तार झनकल।
 आजु अहींक सम्मुख बैसी,
कहथि हमरा सँ आत्मा आ प्राण,
जीवन समर्पण केर गीत कें गाबी,
हमर दुः खक ई एकेटा निदान।
 ""गीतांजली"" केर छठम कविताक मैथिली रूपांतरण ---:
तोड़ि लिअ' हमरा, जुनि करू बिलंब,
सदिखन मोन गड़ल ई शूल।
 तोड़ि लिअ' हे ! तोड़ि लिअ' ई फूल।
 या ओहिना रहि जायत,
ल' मुक्ति परम पद पायत।
 अछि भाग्य एतेको अधलाह नहि।
 हे! छथि एतबो छिड़ियाह नहि।
 जुनि जाऊ हमरा सँ मुंह फेरि,
तोड़ि लिअ', आब जुनि करू बिलंब।
 होयत सगर अन्हार यौ।
 भ' जाइ कतहु ने बेकार यौ।
 जतबे रंग भरल हमरा मे,
जतबे गंध रहल हमरा मे,
तोड़ि लिअ', हमरा अहाँ तोड़ि लिअ',
समय रहितहि हमरा अपना सँ हे!
 सजल धजल अहंकार छल,
छोड़ि क' अहं अलंकारक पल।
 जे आत्म-मिलन केर बाधा छल,
ओ बिनु स्वर संगीतक तार छल।
 अहांक राग ल'ग ओकर की गिनती?
 अपनेक करिते रही सदिखन विनती।
 सरल वाद्य मधुर स्वर पायव,
अहींक आशीष सँ सुधर भए गायब।
 आ आभूषण।
 फेर हुनका कोना रहतन्हि,
बाल-सुलभ क्रीड़ा सँ आकर्षण।
 ओ माटि सँ दूर रह' चाहथि,
रहि रहि एतबहि करथि चिंतन,
कतहु भ' ने जाइ मलिन हुनकर तन।
 रहै छथि सदिखन सभ सँ दूर,
एहि सोच मे डूबल रहै छथि,
कतहु भ' ने जाइ मैल अभरन।
 करू स्वतंत्र परावथि ओ,
शीशु खेल संग जागथि ओ,
लेटावथि मांटि-वाध-बोन,
संसारक भीड़ मे घूमि हेरावथि,
गीत संगीत सुनि हर्षित हृदयक कोण।
 जे चाहथि पावि लेथि ओ,
संवेत सुर मे गावि लेथि ओ।
 जुनि देवन्हि हुनका मोतीक माला,
नहिं पहिरायव राज-वस्त्र-आभूषण।
 बन्न आब कर' पड़त,
आब आर नहि चल' पड़त।
 जीवनक भार अछि अहींक चरण,
अर्पित क' चलि देब खुशी,
ताकब नहि पाछाँ घूरि हम,
नहि पछतायव बिनु भेल दुखी।
 बन्न आब कर' पड़त।
 कामना भरल शांस त',
मिझा दैत अछि दीप केर बाती,
हुनके मलिन क' दैत छथि,
अपवित्र बनल जे थाती।
 जाहि में हो अहाँक झनकार।
 बस, ओहि उपहार कें करब स्वीकार।
 कान्ह उठा क' अपन अवलंबन,
बनन् आब कर' पड़त।
 जतय बसय छथि सभ सँ दीन,
ओतहि पड़ैत अछि अहाँक चरण,
जे छथि सभ दिन सँ साधनहीन,
हुनके अहाँ करै छी वरण।
 रहैत छथि ओ सभ सँ पाछू,
अकिंचन जीवन रहथि मलिन।
 पहुंचि रहल नहि हुनका ल'ग वंदन,
कतहु बाट मे अटकि जाइत छै,
नहिं क' सकत ओ अभिनंदन,
अहांक चरण चिन्हक अनुसरण।
 पहुंचि जाइत छी अहां ओतहि,
बसि रहल छथि निर्धन जतहि,
हे! अहां रमैत छी हुनके मध्य,
जे छथि विप्र आ साधनहीन।
 ओतहि हम नहिं कहियो पहुंचलहुं,
जखन चललहुं मांझे धार मे फँसलहुं।
 अज्ञानक अन्हार रोकि लैत अछि,
आश मिलन कें तोड़ि दैत अछि।
 पहिरि सिनेहक अहां अभरन,
त्यागि सगर सौंदर्यक आभूषण,
ओतहि अहां करि रहलहुं विचरण,
जत' रहै छथि निरीह दुखित जन।
 धन साधन केर कोनो थाह नहिं,
अहां छोड़ि परावी एकर चाह नहि,
हे नाथ! हम ई बिसरि रहल छी,
हुनका सँ अहांक कोना छीनि सकै छी,
हुनके अहां पर पहिल अधिकार छै,
हम कएल जतन सभटा बेकार छै,
अपने छी दीनक नाथ, ओ छथि दीन,
अहां सधल ओ सभ साधनहीन।
 अराधना भजन आ पूजन सभ छोड़ि,
बंद करू मंदिरक द्वार यौ,
छोड़ि दिऔ सभ ठामहि ठाम,
अन्हारि मे छी किए ठाढ यौ।
 चुपेचाप मुन्हारि कोन मे,
किनका पूजि रहल छी मोन मे,
खोलू आँखि ताकू एम्हर,
की भगवान रहै छथि घ'र मे?
 ओ गेला ओतहि जत' किसान खटै छथि,
सानल माटि संग प्रेम बाँटै छथि,
तोड़थि जोन बाट केर पाथर,
भरल माथ घाम संग लथर-पथर,
भगवान बसै छथि मांटि सनल,
रौदी बरखा संग बहल ह'र मे।
 या श्रमजीवक कोदारि चलाबू,
तखनहि अहां प्रभु कें पायव,
सेवक बनि माँटिक लगाबू धूल,
मोक्ष कें पावि जीवन सँ तरि जायव। 